**Skákfélag Akureyrar starfsárið 2020-2021:**

 (skýrsla lögð fram á aðalfundi félagsins 6. september 2021)

Starfsemi félagsins á nýliðnu starfsári var verulega skert vegna samkomutakmarkana sem setti mótahaldi og æfingum verulegar skorður. Þó tókst að halda tvö helstu meistaramót félagsins. Æfingar barna og unglinga féllu niður í nokkrar vikur vegna þessara takmarkana.

Þátttaka í meistaramótunum tveimur, Haustmóti SA og Skákþingi Akureyrar var með ágætum, en verulega dró úr þátttöku á hraðmótum sem að sönnu voru mun færri nú en ella af áðurgreindum orsökum.

Af störfum stjórnar er það að segja að formlegir stjórnarfundir voru með fæsta móti eða átta talsins og má ætla að COVID hafi haft þar einhver áhrif. Stjórnarmenn hafa hinsvegar mikið samráð sín á milli á Netinu. Hugsanlega þyrfti að formgera þessi samkipti frekar.

Þær fregnir eru af húsnæðismálum félagsins, að vegna húsnæðisvanda bæjarstofnana sem til er kominn vegna lokunar stórs hluta Lundarskóla vegna myglu, varð félagið að láta af hendi annan af þeim sölum sem það hefur haft á leigu hér í Íþróttahöllinni; þannig að nú fer öll starfsemi þess fram í Norðursal. Umrætt er að Suðursalurinn fáist aftur leigður þegar endurbótum á Lundarskóla lýkur fyrir haustið 2022 og verður að vona að þau áform gangi eftir.

**ÚRSLIT MÓTA**

**Haustmót** félagsins hófst þann 4. október og stóð til loka mánaðarins. Keppendur voru 11 talsins og tefldu sjö umferðir eftir svissnesku kerfi. úrslit urðu þessi:

1 Andri Freyr Björgvinsson       7

2 Smári Ólafsson                 6

3 Sigurður Eiríksson             5

4 Stefán G Jónsson               4

5 Markús Orri Óskarsson 3½

 Tobias Þórarin Matharel 3½

6 Gunnar Logi Guðrúnarson 3

 Jökull Máni Kárason 3

 Sigþór Árni Sigurgeirsson 3

9 Brimir Skírnisson 2

 Emil Andri Davíðsson 2

11 Alexía Lív Hilmisdóttir 1

Andri Freyr er því skákmeistari SA annað árið í röð. Einnig var teflt um þennan titil í yngri flokki (f. 2005 og síðar). Þar urðu þeir Markús Orri og Tobias efstir og jafnir og bera þeir því titilinn báðir.

Eftir þetta varð hlé á hefðbundnu mótahaldi og skákæfingum um hríð vegna ástandsins. Frá nóvemberbyrjun færðist allt mótahald á Netið, a.m.k. þer sem fullorðnir áttu í hlut. Sum mót féllu einfaldlega niður eins og Atskákmót Akureyrar og Hausthraðskákmótið var sameinað Jólahraðskákmótinu, sem teflt var á Netinu þann 28. desember.

Áður en að því kom var hinsvegar efnt til **Skákþings Norðlendinga**. Mótið hefur verið haldið árlega frá 1935 og á sér lengsta samfellda sögu nokkurs skákmóts hér á landi. Þar sem ekki var hægt að tefla „á venjulegan hátt“ fór mótið því fram á skákþjóninum Tornelo.com þann 13. desember. 21 keppandi mætti til leiks og tefldar voru 9 umferðir, atskák. Baráttan um efstu sætin var lengi jöfn og spennandi, en þeir Rúnar Sigurpálsson og Andri Freyr Björgvinsson stungu aðra keppendur af í lokaumferðunum og komu jafnir í mark. Rúnar hreppti hinsvegar titilinn vegna sigurs í innbyrðis skák þeirra félaga. Er þetta áttundi norðlenski meistaratitill Rúnars. Efstu menn:

1. Rúnar Sigurpálsson 7,5

2. Andri Freyr Björgvinsson 7,5

3. Arnar Þorsteinsson 6

4. Þorsteinn Þorsteinsson 6

5. Tómas Veigar Sigurðarson 6

Góð þátttaka var á jólahrðaskákmótinu, þann 28. desember, enda áttu nú þeir félagsmenn sem búa utanbæjar, svo og aðrir áhugasamir skákiðkendur hægara um vik með þátttöku.

Eins og mótstaflan ber með sér var mótið jafnt og spennandi og fjórir keppendur urðu efstir og jafnir. Þrír þeirra, þeir Arnar, Mikael og Símon eru félagsmenn og deila þeir því meistaratitli félagsins í hraðskák þetta árið.

|  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
|  |  | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 |  |
| 1 | Arnar Þorsteinsson |   | 1 | 1 | 1 | 0 | 0 | 0 | 1 | 1 | 1 | + | 1 | 1 | 1 | 1 | 11 |
| 2 | Símon Þórhallsson | 0 |   | 0 | 1 | 0 | 1 | 1 | 1 | 1 | 1 | 1 | 1 | 1 | + | + | 11 |
| 3 | Mikael Karlsson | 0 | 1 |   | 0 | 1 | 1 | 1 | 1 | 1 | 1 | 0 | 1 | 1 | 1 | + | 11 |
| 4 | Gauti Páll Jónsson | 0 | 0 | 1 |   | 0 | 1 | 1 | 1 | 1 | 1 | + | 1 | 1 | 1 | 1 | 11 |
| 5 | Rúnar Sigurpálsson | 1 | 1 | 0 | 1 |   | 1 | 0 | 1 | 0 | 0 | + | 1 | 1 | 1 | 1 | 10 |
| 6 | Stefán Bergsson | 1 | 0 | 0 | 0 | 0 |   | 0 | 1 | 1 | 1 | 1 | 1 | 1 | 1 | + | 9 |
| 7 | Áskell Örn Kárason | 1 | 0 | 0 | 0 | 1 | 1 |   | ½ | 0 | ½ | + | ½ | 1 | 1 | 1 | 8½ |
| 8 | Andri Freyr Björgvinsson | 0 | 0 | 0 | 0 | 0 | 0 | ½ |   | 1 | 1 | 1 | 1 | 1 | + | + | 7½ |
| 9 | Halldór Ingi Kárason | 0 | 0 | 0 | 0 | 1 | 0 | 1 | 0 |   | 1 | 0 | 1 | 1 | 1 | + | 7 |
| 10 | Eymundur Eymundsson | 0 | 0 | 0 | 0 | 1 | 0 | ½ | 0 | 0 |   | + | 1 | 1 | 1 | 1 | 6½ |
| 11 | Jón Kristinn Þorgeirsson | - | 0 | 1 | - | - | 0 | - | 0 | 1 | - |   | - | 1 | 1 | + | 5 |
| 12 | Markus Orri Oskarsson | 0 | 0 | 0 | 0 | 0 | 0 | ½ | 0 | 0 | 0 | + |   | 0 | 1 | + | 3½ |
| 13 | Óskar Long | 0 | 0 | 0 | 0 | 0 | 0 | 0 | 0 | 0 | 0 | 0 | 1 |   | + | + | 3 |
| 14 | Tobias Matharel | 0 | - | 0 | 0 | 0 | 0 | 0 | - | 0 | 0 | 0 | 0 | - |   | 1 | 1 |
| 15 | Jökull Máni Kárason | 0 | - | - | 0 | 0 | - | 0 | - | - | 0 | - | - | - | 0 |   | 0 |

**Hverfakeppnin** fór einnig fram á Netinu þann 30. desember. Teflt var á skákþjóninum lichess með sk. arena-fyrirkomulagi. Keppendur tefldu eins margar skákir og þeir komust yfir á þremur tímum, en eingöngu gegn liðsmönnum í hinu liðinu. Þeir sem tefla stuttar skákir fá því yfirleitt fleiri viðureignir. Keppnin var jöfn og spennandi en að lokum hafði suðurliðið sigur. Var miðað við búsetu og skipt um Þingvallastræti en brottfluttum félagsmönnum skipað í lið miðað við síðasta heimilisfang hér í bænum. Tefldar voru hraðskákir.

|  |  |  |  |
| --- | --- | --- | --- |
| Suðurlið  |  | Norðurlið |  |
| Skipt um Þingvallastræti |
| Andri Freyr Björgvinsson | 29 | Rúnar Sigurpálsson | 21 |
| Björn Ívar Karlsson | 22 | Pálmi Ragnar Pétursson | 16 |
| Áskell Örn Kárason | 13 | Stefán Bergsson | 16 |
| Óskar Long Einarsson | 12 | Símon Þórhallsson | 13 |
| Eymundur Eymundsson | 8 | Smáli Ólafsson | 10 |
| Sigurður Eiríksson | 6 | Jóhann Skúlason | 8 |
|  | 90 |  | 84 |
|  |  |  |  |

Unnt reyndist að halda **Skákþing Akureyrar** á venjubundnum tíma, en það hófst þann 31. janúar. Teflt var í tveimur riðlum eftir skákstigum. Varð skipting þá með þeim hætti að ráðsettari skákmenn, átta talsins, tefldu í a-riðli, en iðkendur á grunnskólaaldri í b-riðli, alls 10 talsins.

Rúnar Sigurpálsson vann öruggan sigur í A-flokki og hreppti því titilinn „Skákmeistari Akureyrar“ sem nú var teflt um í 85.sinn. Í öðru sæti varð meistarinn frá því í fyrra, Andri Freyr Björgvinsson. Tobias Matharel sigraði í B-flokki en þar varð Markús Orri Óskarsson annar. Tobias er því Akureyrarmeistari í yngri flokki þetta árið. Um önnur úrslit vísast til töflu.

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| **A-riðill** | **nafn** | **stig** | **1** | **2** | **3** | **4** | **5** | **6** | **7** | **8** | **vinn** |  |  |
| 1 | FM | Rúnar Sigurpálsson | 2275 | \* | 1 | 1 | 1 | 1 | 1 | + | 1 | 7 |  |  |
| 2 |   | Andri Freyr Björgvinsson | 2097 | 0 | \* | 1 | 1 | ½ | 1 | 1 | 1 | 5,5 |  |  |
| 3 |   | Stefán G Jónsson | 1737 | 0 | 0 | \* | 1 | 1 | 0 | 1 | 1 | 4 |  |  |
| 4 |   | Sigurður Eiríksson | 1783 | 0 | 0 | 0 | \* | ½ | 1 | 1 | 1 | 3,5 |  |  |
| 5 |   | Eymundur Eymundsson  | 1606 | 0 | ½ | 0 | ½ | \* | 1 | 1 | ½ | 3,5 |  |  |
| 6 |   | Karl Egill Steingrímsson  | 1637 | 0 | 0 | 1 | 0 | 0 | \* | ½ | 1 | 2,5 |  |  |
| 7 |   | Hjörleifur Halldórsson  | 1769 | - | 0 | 0 | 0 | 0 | ½ | \* | 1 | 1,5 |  |  |
| 8 |   | Gunnlaugur Þorgeirsson  | 1400 | 0 | 0 | 0 | 0 | ½ | 0 | 0 | \* | 0,5 |  |  |
|  |  |  |  |  |  |  |  |  |  |  |  |  |  |  |
|  |  |  |  |  |  |  |  |  |  |  |  |  |  |  |
| **B-riðill** | **nafn** | **stig** | **1** | **2** | **3** | **4** | **5** | **6** | **7** | **8** | **9** | **10** | **vinn** |
| 1 |   | Tobias Matharel | 0 | \* | ½ | + | 1 | 1 | 1 | 1 | 1 | 1 | 1 | 8,5 |
| 2 |   | Markús Orri Óskarsson  | 1343 | ½ | \* | 0 | 1 | 1 | 1 | 1 | 1 | 1 | 1 | 7,5 |
| 3 |   | Jóhann Valur Björnsson | 0 | - | 1 | \* | 1 | 1 | - | 0 | ½ | 1 | 1 | 5,5 |
| 4 |   | Mikael Máni Jónsson | 0 | 0 | 0 | 0 | \* | 1 | ½ | 1 | 1 | 1 | 1 | 5,5 |
| 5 |   | Sigþór Árni Sigurgeirsson  | 0 | 0 | 0 | 0 | 0 | \* | 1 | 1 | 1 | 1 | 1 | 5 |
| 6 |   | Emil Andri Davíðsson | 0 | 0 | 0 | + | ½ | 0 | \* | 0 | 1 | 1 | 1 | 4,5 |
| 7 |   | Jökull Máni Kárason | 1357 | 0 | 0 | 1 | 0 | 0 | 1 | \* | 1 | 0 | 1 | 4 |
| 8 |   | Gunnar Logi Guðrúnarson | 0 | 0 | 0 | ½ | 0 | 0 | 0 | 0 | \* | 1 | 1 | 2,5 |
| 9 |   | Brimir Skírnisson | 0 | 0 | 0 | 0 | 0 | 0 | 0 | 1 | 0 | \* | 1 | 2 |
| 10 |   | Alexía Lív Hilmisdóttir | 0 | 0 | 0 | 0 | 0 | 0 | 0 | 0 | 0 | 0 | \* | 0 |

Rúnar bar einnig sigur úr býtum á **Hraðskákmóti Akureyrar** sem háð var þann 14. mars. Þar mættu átta keppendur til leiks og tefldu tvöfalda umferð. Rúnar fékk 12,5 vinning, en Jón Kristinn Þorgeirsson kom næstur með hálfum vinningi meira.

Næst segir frá **Páskahraðskákmótinu**, sem haldið var á skírdag og nú á Tornelo. Góð þátttaka var á mótinu og margir yngri iðkenda meðal keppenda. Þrír urðu efstir og jafnir, þeir Áskell Örn Kárason, Jón Kristinn Þorgeirsson og Rúnar Sigurpálsson, allir með 11 vinninga af 13 mögulegum.

Þessari óvenjulegu skáktíð lauk um hvítasunnuhelgina með glæsilegu **minningarmóti um Gylfa Þórhallsson** skákmeistara og formann félagsins til fjölda ára, en Gylfi lést þann 29. mars árið 2020. Nú gafst loks tækifæri til að láta mótið fara fram „í raunheimum“, en teflt var við forláta góðar aðstæður í menningarhúsinu Hofi. Keppendur voru alls 58 talsins og voru tefldar tólf umferðir dagana 21-24. maí. Helstu úrslit:

1. Davíð Kjartansson 10

2. Þröstur Þórhallsson 9

3. Jón Viktor Gunnarsson 8,5

4-6. Jón Kristinn Þorgeirsson,

Símon Þórhallsson og

Rúnar Sigurpálsson 8

Sigurvegari í Kvennaflokki var Elsa María Kristínardóttir, í öldungaflokki Áskell Örn Kárason. Í flokki skákmanna með færri en 2000 atskákstig sigraði Mikael Jóhann Karlsson og í flokki þeirra sem höfðu færri en 1600 stig sigraði Benedikt Þórisson.

**Mótaraðir** í hraðskák sem haldnar hafa verið undanfarin ár fóru ekki fram á þessu starfsári, en þó var efnt til mótaraðar á Netinu sem styrkt var veglega af Heimilistækjum. Þar bar Rúnar Sigurpálsson sigur úr býtum.

**Barna- og unglingastarf**

Starfið nú bar nokkurn keim af hinum óvenjulegu aðstæðum þar sem æfngar féllu niður á tímabilum og mótahald var sömuleiðis stundum bannað – nema á Netinu auðvitað. Þar var auðvitað ýmislegt reynt sem ekki verður tíundað hér, en æfingar og einkakennsla var aðeins reynd á Netinu. Leiðbeinendur á æfingum félagsins voru þau Hilmir Vilhjálmsson, Elsa María Kristínardóttir, Andri Freyr Björgvinsson og Áskell Örn Kárason, auk þess sem Sigurður Arnarson hafði einn iðkanda í einkakennslu.

Fimm ungir iðkendur úr SA tóku þátt í **Íslandsmóti ungmenna** í nóvemberlok og stóðu sig allir vel, þeir Markús Orri Óskarsson, Tobias Matharel, Gunnar Logi Guðrúnarson og Brimir Skírnisson tefldu í flokki u12 og Sigþór Árni Sigurgeirsson í flokki u10.

Þá tók sveit úr Brekkuskóla þátt í **Íslandsmóti stúlknasveita** þann 30. janúar og hafnaði í fjórða sæti, sem teljast verður góður árangur. Sveitina skipuðu þær Alexía Lív Heimisdóttir, Stella Kristín Júlíusdóttir og Ingibjörg Urður Ögludóttir Dowling.

Brekkuskóli átti líka sveit á **Íslandsmóti barnaskólasveita** (1-7. bekk) þann 19. mars. Þar stóð sveitin sig með ágætum, varð í fimmta sæti af 23 sveitum og langefst landsbyggðarsveita. Fyrir hönd Brekksukóla tefldu þeir Tobias Þórarinn Matharel, Emil Andri Davíðsson, Gunnar Logi Guðrúnarson og Brimir Skírnisson.

Áður er getið um árangur barnanna á Haustmóti og Skákþingi Akureyrar, þar sem þeir Tobias og Markús Orri náðu bestum árangri.

**Íslandsmót skákfélaga**

Að lokum getum við mjög svo viðunandi árangurs A-sveitar félagsins á Íslandsmóti skákfélaga sl. vor. Þá tókst loks að ljúka móti sem hófst haustið 2019 en síðari hlutanum var svo frestað ítrekað vegna Covid. Reyndar var í þetta sinn aðeins telft í 1. deild. Vegna yfirvofandi breytinga á deildaskiptingunnu stóð baráttan um það að ná einu af sex efstu sætunum í deildinni. SA var í áttunda sæti af tíu fyrir þessar fjórar lokaumferðir en náði með frækilegum endaspretti upp í sjötta sætið og mun því tefla í hinni nýstofnuðu Úrvalsdeild sem hleypt verður af stokkunum nú í haust.